 סימן יב - דיין שבאו לפניו רך וקשה וכל דיני פשרה. ובו כ' סעיפים:
אע''פ שנתרצו הבעלי דינין בפשרה בב''ד יכולים לחזור בהם כ"ז שלא קנו מידם דפשרה צריכה קנין אפי' בשלשה אבל אם קנו מידם אין יכולים לחזור בהם אפילו ביחיד וי"א דדוקא בשנים: {הגה: וקנין לאו דוקא אלא ה''ה אם נתן שטר עליו (ב''י בשם תשובת ריטב''א) או א' משאר דרכי הקניה (רשב''א בתשובת שאלה) י"א כשמקבל קנין על הפשרה צריך להקנות לו החפץ שלא יהא קנין דברים (מרדכי) כמו שיתבאר לקמן ריש סימן ר''ג:}